പത്ത് ദശലക്ഷം ചെടികള്: സഹകരണ കരാര് ഒപ്പുവെച്ചു മസ്കത്ത്: പത്തു ദശലക്ഷം ചെടികള് നടുന്ന പദ്ധതിയില് സഹകരിക്കാന് പരിസ്ഥിതി അതോറിറ്റിയും നമ ഗ്രൂപ്പും ധാരണപത്രം ഒപ്പുവെച്ചു. ഇതു പ്രകാരം പദ്ധതിക്കുള്ള പിന്തുണയായി നമ ഗ്രൂപ് ഒരു ലക്ഷം റിയാല് നല്കും. നമ ഗ്രൂപ് ചെയര്മാന് എന്ജിനീയര് ഒമര് ബിന് ഖല്ഫാന് അല് വഹൈബിയും പരിസ്ഥിതി അതോറിറ്റി ചെയര്മാന് ഡോ.അബ്ദുല്ല ബിന് അലി അല് ഒമരിയുമാണ് ധാരണപത്രം ഒപ്പുവെച്ചത്. ഒമാന് വിഷന് 2040െന്റ ഭാഗമായും ഒമാെന്റ സുസ്ഥിര വികസനം ഉറപ്പാക്കുന്നതിനുമായാണ് പദ്ധതിയുമായി സഹകരിക്കുന്നതെന്ന് നമ ഗ്രൂപ് പ്രസ്താവനയില് പറയുന്നു. കാട്ടുചെടികളടക്കം നട്ടുവളര്ത്തി ഒമാെന്റ പച്ചപ്പ് വര്ധിപ്പിക്കുകയാണ് പദ്ധതിയുടെ ലക്ഷ്യം. അഞ്ചു വര്ഷ കാലയളവിലാണ് പദ്ധതി യാഥാര്ഥ്യമാക്കുക.